**Ministerstvo vnútra Slovenskej republiky**

**ako vykonávateľ v rámci Plánu obnovy a odolnosti Slovenskej republiky**

**vyhlasuje**

**Výzvu na predkladanie žiadostí o poskytnutie prostriedkov mechanizmu na podporu obnovy a odolnosti zameranú na Zriadenie centier zdieľaných služieb**

|  |  |
| --- | --- |
| **Kód výzvy:** | **16I04-12-V01** |
| **Názov výzvy:** | **Zriadenie centier zdieľaných služieb** |
| **Komponent:** | 16 – Boj proti korupcii a praniu špinavých peňazí, bezpečnosť a ochrana obyvateľstva |
| **Investícia:** | 4 – Zefektívnenie, optimalizácia a posilnenie administratívnych kapacít na rôznych úrovniach verejnej správy |
| **Právny predpis, na základe ktorého sa prostriedky mechanizmu poskytujú[[1]](#footnote-2):** | Zákon č. 368/2021 Z. z. o **mechanizme na podporu obnovy a odolnosti** a o zmene a doplnení niektorých zákonov. |
| **Cieľ výzvy:** | V rámci **Investície 4**: **Zefektívnenie, optimalizácia a posilnenie administratívnych kapacít na rôznych úrovniach verejnej správy** budú posilnené administratívne kapacity na miestnej aj vnútroštátnej úrovni s cieľom zrealizovať reformy a investície v rámci Plánu obnovy a odolnosti SR, pričom sa predpokladá **zriadiť do 31.12.2024 na miestnej úrovni 22 centier zdieľaných služieb** s cieľom zlepšiť efektívnosť poskytovania služieb vo verejnom záujme na miestnej úrovni, a to **v najmenej rozvinutých regiónoch**. Tieto centrá budú zriadené ako partnerské inštitúcie MV SR ako vykonávateľa investície.  **Vznik centier zdieľaných služieb na princípe partnerstva významne prispeje k združovaniu administratívnych a odborných kapacít na miestnej úrovni pri poskytovaní základných verejných (sociálnych) služieb (najmä preneseného výkonu štátnej správy).** Predmetné umožní pokračovanie ich činností aj po skončení podpory z prostriedkov mechanizmu.  Príslušné centrá zdieľaných služieb vzniknú v oblastiach s výrazne rozdrobenou správnou štruktúrou (Prešovský, Košický a čiastočne Banskobystrický kraj), ktoré sú zároveň najmenej rozvinutými okresmi[[2]](#footnote-3). **Spájaním samosprávnych jednotiek do väčších celkov na základe funkčných priestorových väzieb,** v zmysle zohľadnenia existujúcej dochádzky a pohybu ľudí za službami súkromného a verejného sektora, dochádza k pozitívnym efektom, ako k špecializácii kvalitných zamestnancov, k úsporám z rozsahu, k šetreniu zdrojov, k posilneniu metodického riadenia, k štandardizácii a zvýšeniu kvality poskytovaných služieb.  Cieľový stav: Vznik 22 centier zdieľaných služieb (CZS) zložených zo zamestnancov obcí, tvoriacich spoločný obecný úrad (pracovníci samospráv, odborníci v jednotlivých oblastiach poskytovania služieb obyvateľom). **Sieť centier zdieľaných služieb bude zriadená v najmenej rozvinutých okresoch** do 4. Q 2024, v zmysle zadefinovanej štruktúry optimálnych správnych obvodov (v prílohe č. 3a Výzvy).[[3]](#footnote-4) |
| **Účel výzvy:** | Prostriedky mechanizmu sú poskytované za účelom rekonštrukcie priestorov spoločných obecných úradov sídliacich v optimálnych správnych obvodoch (zadefinované v prílohe č. 3a Výzvy) a zabezpečenia materiálovo-technickej základne pre fungovanie zázemia úradov a súčasne klientských zón (miest prvého kontaktu), ktoré budú poskytovať služby vo verejnom záujme na miestnej úrovni. |
| 1. **FORMÁLNE NÁLEŽITOSTI** | |
| **Identifikačné údaje a kontaktné údaje vykonávateľa** | |
| **Názov vykonávateľa:** | Ministerstvo vnútra SR (ďalej aj ako „MV SR“) |
| **Adresa vykonávateľa:** | Pribinova 2, 812 72 Bratislava |
| **Kontaktné údaje vykonávateľa:** | * **web:** [www.minv.sk/?plan-obnovy-a-odolnosti](http://www.minv.sk/?plan-obnovy-a-odolnosti) * **telefón:** + 421 / 2 /8044266 (každý pracovný deň od 10:00 do 14:00) * **e-mail:** [*planobnovy.k16@minv.sk*](mailto:planobnovy.k16@minv.sk)(e-mail určený pre otázky žiadateľov) * elektronická schránka MV SR cez službu všeobecná agenda * **korešpondenčná adresa:**  Ministerstvo vnútra SR   Centrum projektového riadenia, KMV SR  Pribinova 2  817 72 Bratislava  MV SR môže využiť aj ďalšie propagačné aktivity, ako napríklad informačné semináre a materiály. Konkrétne informačné aktivity a termíny ich konania, vo vzťahu k tejto výzve na predkladanie žiadostí o poskytnutie prostriedkov z mechanizmu (ďalej len „výzva“), budú zverejnené na webovom sídle Vykonávateľa. |
| **Trvanie výzvy** | |
| **Vyhlásenie výzvy:** | 15. 6. 2023 |
| **Uzavretie výzvy:** | do zazmluvnenia 22 oprávnených žiadateľov |
| **Indikatívna výška prostriedkov mechanizmu určených na výzvu (alokácia)** | |
| Alokácia výzvy je **11 350 170 EUR bez DPH**. Výška prostriedkov určených na úhradu oprávnenej DPH je 2 270 034 EUR.  **DPH je oprávneným výdavkom iba v prípade, keď nie je vymáhateľná podľa vnútroštátnych právnych predpisov o DPH**.  **Maximálna výška príspevku** na jednu ŽoPPM je **515 916,81 EUR** **bez DPH**.  **Minimálna výška prostriedkov** mechanizmu **nie je stanovená**.  **V prípade ak žiadateľ uvedie v žiadosti vyššiu sumu, ako je stanovená maximálna výška prostriedkov mechanizmu na projekt, bude vyzvaný na zníženie sumy žiadaných prostriedkov.** Neustanovuje sa podmienka povinného spolufinancovania.  Vykonávateľ je v súlade s § 15 ods. 7 zákona o mechanizme oprávnený kedykoľvek zmeniť indikatívnu výšku finančných prostriedkov vyčlenených na Výzvu. Prípadnú zmenu indikatívnej výšky prostriedkov mechanizmu vyčlenených na Výzvu, vrátane zdôvodnenia tejto zmeny, Vykonávateľ zverejnení na svojom webovom sídle ([www.minv.sk/?plan-obnovy-a-odolnosti](http://www.minv.sk/?plan-obnovy-a-odolnosti)), v súlade s pravidlami podľa bodu D. tejto Výzvy. Za zmenu indikatívnej výšky alokácie sa nepovažuje postupné znižovanie disponibilných finančných prostriedkov vyčlenených na Výzvu z dôvodu postupného schvaľovania Žiadostí. | |
| **Miesto a spôsob podania žiadosti o poskytnutie prostriedkov mechanizmu** | |
| **Žiadateľ vypracuje žiadosť o poskytnutie prostriedkov mechanizmu (**ďalej aj ako **„ŽoPPM“) výlučne prostredníctvom** **Informačného systému Plánu obnovy (ISPO)**, v rámci jeho verejnej časti – portálu, dostupnom na webovom sídle <https://ispo.planobnovy.sk/app/vyzvy>. Nevyhnutnou podmienkou predloženia žiadosti je registrácia žiadateľa v systéme ISPO (Cez eID – odporúčané pre právnické osoby, resp. cez e-mail). Postup registrácie žiadateľa je popísaný na webovom sídle ISPO <https://ispo.planobnovy.sk/app/vyzvy> v časti „Registrácia“.  Po zaregistrovaní žiadateľa v ISPO je možné pristúpiť **k vyplneniu formulára žiadosti a nahratiu všetkých povinných príloh** priamo v systéme ISPO, ktorý žiadateľa prevedie jednotlivými krokmi.  Žiadateľ:  **1.** **predloží MV SR vyplnený formulár žiadosti a všetky povinné prílohy žiadosti**, prípadne ďalšie dokumenty preukazujúce splnenie podmienok poskytnutia prostriedkov mechanizmu (ďalej len „PPPM“) **prostredníctvom ISPO** (<https://ispo.planobnovy.sk/app/vyzvy>) tak, že **zaeviduje vyplnený formulár žiadosti vrátane všetkých príloh v ISPO**  **a zároveň**  **2. doručí podpísaný formulár žiadosti vygenerovaný v ISPO bez príloh - „sumár žiadosti“ MV SR (najneskôr do 5 pracovných dní od zaevidovania formulára žiadosti vrátane všetkých príloh v ISPO) jedným z nasledujúcich spôsobov:**   * **elektronicky** podpísanú (kvalifikovaným elektronickým podpisom alebo kvalifikovaným elektronickým podpisom s mandátnym certifikátom alebo kvalifikovanou elektronickou pečaťou žiadateľa alebo osoby oprávnenej konať v mene žiadateľa) prostredníctvom Ústredného portálu verejnej správy (ďalej len „ÚPVS“) cez službu „**Všeobecná agenda**“ predloženú prostredníctvom elektronickej schránky MV SR   **alebo**   * **listinne** (originál) vlastnoručne podpísanú žiadateľom, alebo ním splnomocnenou osobou, a to: * zaslaná prepravnou spoločnosťou (poštou, kuriérom) na korešpondenčnú adresu MV SR alebo * doručená osobne do podateľne MV SR (v pracovných dňoch v čase od 08:00 do 15:00).   Upozorňujeme žiadateľov, že **maximálna veľkosť podania vrátane príloh nesmie presiahnuť 33 MB**. V prípade prekročenia maximálnej veľkosti (33 MB) je potrebné ju rozdeliť na samostatné časti, z ktorých každá je menšia ako 33 MB, tieto samostatné časti predložiť prostredníctvom elektronickej schránky MV SR a jednoznačne ich identifikovať, aby bolo zrejmé, že sa týkajú tej istej žiadosti.  Formulár „**Všeobecná agenda**“ je potrebné zo strany žiadateľa vyplniť nasledovne:   * do predmetu správy uviesť text: „**Žiadosť o poskytnutie prostriedkov mechanizmu**“; * do značky prijímateľa uviesť kód výzvy: **16I04-12-V01**; * do značky odosielateľa uviesť **názov žiadateľa** (obec) a **IČO**; * do textu správy uviesť text: „**Žiadosť o poskytnutie prostriedkov mechanizmu**“.   K formuláru všeobecnej agendy (t. j. k všeobecnému podaniu) žiadateľ pripojí „sumár žiadosti“ vrátane povinných príloh, a to nasledovne: „sumár žiadosti“ je potrebné uložiť vo formáte .pdf, resp. v inom formáte, ktorý umožňuje podpísať prílohu elektronického podania kvalifikovaným elektronickým podpisom, priložiť ho ako prílohu k elektronickému podaniu a podpísať ako prílohu elektronického podania kvalifikovaným elektronickým podpisom.  **Nevyžaduje sa, aby bol „sumár žiadosti“ vytlačený do listinnej podoby, podpísaný rukou a následne jeho sken s podpisom vložený ako príloha elektronického podania a znova podpísaný elektronickým podpisom.**  **Upozorňujeme žiadateľov, ktorí predkladajú „sumár žiadosti“ do elektronickej schránky MV SR, aby sa prihlásili pod tým subjektom, ktorý je v rámci výzvy oprávneným žiadateľom a podpísali aj prílohu elektronického podania, ktorou je samotný „sumár žiadosti“.**  V prípade, že sa žiadateľ rozhodne doručiť „sumár žiadosti“ listinne (originál), je potrebné, aby bol „sumár žiadosti“ (vrátane dátového nosiča s prílohami žiadosti) doručený v pevnom, uzavretom, nepoškodenom a nepriehľadnom obale (obálke), na ktorom budú uvedené nasledovné údaje:   * kód výzvy: **16I04-12-V01**; * názov a adresa vykonávateľa: **Ministerstvo vnútra SR,**   **Centrum projektového riadenia, KMV SR,**  **Pribinova 2, 817 72 Bratislava**;   * **názov a adresa** žiadateľa; * **IČO** žiadateľa; * názov projektu (odporúčame uvádzať: „**Zriadenie centra zdieľaných služieb v** „***názov obce***“); * nápis: „**Žiadosť o prostriedky mechanizmu**“ – **NEOTVÁRAŤ !**;   V prípade doručenia prílohy elektronicky v požadovanom formáte a zároveň listinne, **za záväznú** **bude považovaná** výlučne **príloha doručená elektronicky** v požadovanom formáte.  MV SR ako vykonávateľ je oprávnený kedykoľvek počas posudzovania žiadosti vyžiadať si od žiadateľa aj iné dokumenty, resp. iný spôsob preukázania splnenia podmienky poskytnutia príspevku mechanizmu (ďalej aj ako „**PPPM**“) a kritérií posúdenia žiadosti.  **Prílohami[[4]](#footnote-5) ŽoPPM sú:**   * **1. Výpočet žiadanej sumy prostriedkov mechanizmu**;  *ako príloha č. 1 Výz*vy; predmetný ***formulár je záväzný;*** * **2. Údaje na vyžiadanie výpisu z registra trestov za štatutárny orgán***ako príloha č. 2 Výzvy* – záväzný formulár, resp. výpis z registra trestov za splnomocnenú osobu,(nie starší ako 30 dní) – príloha musí byť predložená riadne spolu so ŽoPPM, resp. najneskôr ku dňu doplnenia chýbajúcich náležitostí žiadosti v zmysle výzvy na doplnenie žiadosti. V prípade predloženia prílohy ku dňu doplnenia chýbajúcich náležitostí žiadosti v zmysle výzvy na doplnenie žiadosti je možné, aby príloha bola vypracovaná aj po termíne predloženia žiadosti, najneskôr ku dňu doplnenia chýbajúcich náležitostí žiadosti. Žiadateľ v rámci tejto prílohy predkladá vyplnený záväzný formulár údajov potrebných na vyžiadanie výpisu z registra trestov za štatutárny orgán, každého člena štatutárneho orgánu, osobu oprávnenú konať v mene žiadateľa (ak relevantné); * **3. Úradne overené splnomocnenie** alebo iný doklad preukazujúci oprávnenie osoby konať v mene žiadateľa (ak relevantné – predmetnú prílohu je potrebné predložiť v prípade, ak za žiadateľa koná splnomocnená osoba. Ak v priebehu posudzovania žiadosti dôjde k zmene štatutárneho orgánu, resp. člena štatutárneho orgánu, alebo k zmene či doplneniu osoby konajúcej v mene žiadateľa, žiadateľ je povinný zaslať vykonávateľovi oznámenie o takejto zmene spolu s vyplneným záväzným formulárom údajov potrebných na vyžiadanie výpisu z registra trestov, resp. v relevantných prípadoch spolu s výpisom z registra trestov za všetky relevantné osoby)   Plnomocenstvo - **nie je záväzný formulár** pre túto výzvu, ***ale musí obsahovať minimálne***:   * označenie a podpis žiadateľa (štatutárneho orgánu žiadateľa), * označenie a podpis každej splnomocnenej osoby, * predmet a rozsah splnomocnenia (úkony súvisiace s predložením a/alebo posudzovaním žiadosti), * v prípade, že plnomocenstvo bude vydané na obmedzený časový úsek, musí byť v čase predloženia žiadosti, resp. vykonania príslušného úkonu v rámci posudzovania žiadosti platné, * podpis splnomocniteľa (dátum a miesto vystaveného splnomocnenia, podpis splnomocnenca, dátum), * overovacia doložka o overení pravosti podpisu splnomocniteľa (overenie podpisu v obci alebo u notára)   Pod iným dokladom preukazujúcim oprávnenie osoby konať v mene žiadateľa sa rozumejú, napr. **dokumenty osvedčujúce, že daná osoba vykonáva funkciu štatutárneho orgánu** žiadateľa alebo člena štatutárneho orgánu žiadateľa. Upozorňujeme, že v prípade, ak žiadateľ splnomocní osobu na celé konanie týkajúce sa posudzovania žiadosti, budú písomnosti (výzva na doplnenie žiadosti, oznámenie o splnení/nesplnení PPPM a pod.) doručované len tejto splnomocnenej osobe (do jej elektronickej schránky). Uvedené platí aj v prípade, ak žiadateľ splnomocní osobu na doručovanie písomností;   * **4. Podporná dokumentácia k oprávnenosti výdavkov** – kópia z katastrálnej mapy k nehnuteľnostiam, na ktorých má byť realizovaný projekt nie staršia ako 3 mesiace a kópia listu vlastníctva, ďalej napr. podrobný rozpočet projektu, podrobný položkovitý rozpočet na úrovni výkazu výmer - relevantné pri stavebných prácach, zmluvy na dodanie tovarov, prác - relevantné ak bolo ukončené verejné obstarávanie, alebo záznam z prieskumu trhu - relevantné ak nebolo ukončené verejné obstarávanie. Pre tútoprílohu ***neuvádzame záväzný formulár***, ale predmetnými dokumentami žiadateľ podporuje oprávnenosť výdavkov alebo aktivít projektu, ktoré uvádza v časti II. (Členenie výdavkov projektu), Prílohy č. 1 Výpočet žiadanej sumy prostriedkov mechanizmu; * **5. Deklarácia využívania verejnej budovy na hospodársku činnosť** – žiadateľ predloží vyplnenú ***prílohu č. 7 Výzvy***, predmetný ***formulár je záväzný***; * **6. Zmluvu o zriadení spoločného obecného úradu** – Žiadateľ predkladá 1 originál alebo úradne overenú kópiu Zmluvy o zriadení spoločného obecného úradu, podpísanej zástupcami všetkých zúčastnených obcí, ktorá ***nepredstavuje pre túto výzvu záväzný formulár* ale predložená príloha musí obsahovať údaje v minimálnom rozsahu v zmysle článku II. Predmet činnosti spoločného obecného úradu v zmysle Vzoru *v prílohe č. 5******Výzvy***; * **7. Príkazná Zmluva o zriadení spoločnej obstarávacej inštitúcie** –v prípade, ak sa žiadateľ a zúčastnené obce rozhodnú vytvoriť spoločnú obstarávaciu inštitúciu, predkladá žiadateľ vykonávateľovi 1 originál alebo úradne overenú kópiu Zmluvy o zriadení spoločnej obstarávacej inštitúcie v zmysle ***prílohy č. 6 Výzvy* (*nepredstavuje pre túto výzvu záväzný formulár*)**, podpísanú zástupcami všetkých zúčastnených obcí; * **8. Príkazná Zmluva o zriadení spoločnej analytickej jednotky** – v prípade, ak sa žiadateľ a zúčastnené obce rozhodnú vytvoriť spoločnú analytickú jednotku, predkladá žiadateľ vykonávateľovi 1 originál alebo úradne overenú kópiu Zmluvy o zriadení spoločnej analytickej jednotky, podpísanú zástupcami všetkých zúčastnených obcí. Pre túto prílohu ***neuvádzame záväzný formulár***. | |
| **Iné formálne náležitosti** | |
| Upozorňujeme Žiadateľa, ktorý má aktivovanú e-schránku na doručovanie podľa zákona o e-Governmente[[5]](#footnote-6), že Ministerstvo vnútra Slovenskej republiky ako orgán verejnej moci bude podľa zákona o e-Governmente komunikovať v procese posudzovania Žiadosti o poskytnutie prostriedkov mechanizmu (ďalej len „ŽoPPM“ alebo „Žiadosť“) so Žiadateľom elektronicky. | |

|  |
| --- |
| 1. **PODMIENKY POSKYTNUTIA PROSTRIEDKOV MECHANIZMU** |
| Podmienky poskytnutia prostriedkov mechanizmu (ďalej aj „PPPM“) predstavujú súbor podmienok, ktoré musí žiadateľ splniť na to, aby mohlo MV SR žiadosť posúdiť podľa kritérií hodnotenia v súlade s § 16 ods. 4 zákona o mechanizme[[6]](#footnote-7). V nasledujúcich častiach je uvedené znenie jednotlivých podmienok poskytnutia prostriedkov mechanizmu, špecifikácia jednotlivých podmienok, forma preukázania ich splnenia zo strany žiadateľa a relevantné prílohy preukazujúce splnenie podmienok. PPPM stanovené v tejto výzve musia byť splnené bez ohľadu na skutočnosť, či ich úplné znenie je priamo uvedené v texte výzvy, alebo je uvádzané, resp. bližšie popísané v dokumente/dokumentoch, na ktoré sa táto výzva odvoláva. |
| 1. **Podmienka doručenia žiadosti včas a v stanovenej forme** |
| Žiadateľ je povinný doručiť žiadosť **včas** a v **stanovenej forme.**   * Žiadosť je doručená **včas**, ak je formulár doručený MV SR do termínu uzavretia výzvy:   **Vykonávateľ zverejní informáciu o termíne uzavretia výzvy na svojom webovom sídle.**  Rozhodujúcim dátumom pre splnenie podmienky doručenia žiadosti je:  a) **dátum odoslania formulára žiadosti[[7]](#footnote-8) vygenerovaného v ISPO** bez príloh **do elektronickej schránky** MV SR (v prípade, ak ho žiadateľ predkladá elektronicky, t. j. do 23:59 hod v termíne na uzavretie výzvy), alebo  b) **dátum odovzdania formulára žiadosti vygenerovaného v ISPO** bez príloh **na prepravu poštou alebo kuriérom** (v prípade**,** ak ho žiadateľ predkladá v listinnej forme na korešpondenčnú adresu MV SR, t. j. najneskôr v deň uzavretia výzvy), alebo  c) **dátum prijatia formulára žiadosti vygenerovaného v ISPO** bez príloh **na adrese vykonávateľa** (v prípade, ak ho žiadateľ predkladá v listinnej forme osobne do podateľne vykonávateľa, t. j. najneskôr v deň uzavretia výzvy do 15:00 hod.).  **Upozorňujeme žiadateľov,** že dátum doručenia formulára žiadosti vygenerovaného v ISPO je určujúci aj pre splnenie tých PPPM, ktorých spôsob preukázania zo strany žiadateľa obsahuje požiadavku na aktuálnosť prílohy[[8]](#footnote-9). V prípade zmeny výzvy je dátum doručenia formulára žiadosti rozhodujúci z hľadiska posúdenia dopadu relevantnej zmeny na žiadosť.   * Žiadosť je doručená v **stanovenej forme**, ak sú splnené nasledovné podmienky:  1. formulár žiadosti je **v ISPO vyplnený** **v slovenskom jazyku** **a písmom, ktoré umožňuje rozpoznanie a posúdenie jeho obsahu**, 2. **všetky povinné prílohy** v zmysle textu nižšie sú vyplnené písmom, ktoré umožňuje rozpoznanie a posúdenie ich obsahu, 3. **formulár žiadosti vygenerovaný v ISPO je podpísaný osobou oprávnenou konať v mene žiadateľa**.   Upozorňujeme žiadateľov, že žiadosť sa považuje za úplnú, ak je na MV SR doručený vyplnený záväzný formulár žiadosti podpísaný osobou oprávnenou konať v mene žiadateľa a všetky povinné prílohy v rozsahu informácií a údajov, ktoré umožňujú riadne posúdiť splnenie všetkých PPPM a kritérií hodnotenia žiadosti spôsobom stanoveným vo výzve vrátane uplatnenia postupu podľa § 16 ods. 3 zákona o mechanizme. V prípade, ak za žiadateľa koná splnomocnená osoba, je žiadateľ povinný predložiť ako prílohu žiadosti úradne osvedčené plnomocenstvo, ktorým štatutárny orgán žiadateľa oprávňuje danú osobu/osoby na konanie za žiadateľa.  **Prílohy k elektronickej žiadosti** je žiadateľ povinný predložiť vo forme elektronických dokumentov (originál elektronického dokumentu alebo kópia elektronického dokumentu získaná zaručenou konverziou vykonanou podľa § 35 ods. 3 zákona o e-Governmente). |
| **Spôsob preukázania podmienky zo strany žiadateľa** |
| * **Žiadateľ preukazuje** splnenie tejto PPPM prostredníctvom ŽoPPM, vrátane všetkých povinných príloh. |
| **Spôsob overenia podmienky zo strany vykonávateľa** |
| * **Vykonávateľ overuje** splnenie tejto PPPM prostredníctvom ŽoPPM, vrátane všetkých povinných príloh, v zmysle povinností stanovených touto podmienkou. |
| 1. **Podmienka oprávnenosti žiadateľa** |
| Oprávneným žiadateľom je **obec[[9]](#footnote-10)**, patriaca do **optimálneho správneho obvodu** a ktorá je účastníkom **Zmluvy o zriadení spoločného obecného úradu**[[10]](#footnote-11) **s obcami spadajúcimi pod príslušný optimálny správny obvod,** v zmysle prílohy č. 3a Výzvy – **Územné vymedzenie oprávnenosti žiadateľov** (záložka Optimálne správne obvody a Záložka zoznam obcí). Oprávnených je 1049 obcí patriacich do 38 optimálnych správnych obvodov. Pre každého žiadateľa sa prihliada iba na obce v jeho obvode. Obce nepatriace do optimálneho správneho obvodu žiadateľa môžu byť súčasťou centra zdieľaných služieb (takisto môžu byť súčasťou spoločného obecného úradu podľa prílohy č. 5 Výzvy), nemôžu byť však byť žiadateľom o prostriedky a pri prideľovaní bodov podľa prílohy 3b sa na nich neprihliada.  Identifikácia optimálnych správnych obvodov a ich centier vychádzajú z odborného materiálu *Funkčná regionalizácia Slovenska*, v ktorom sú identifikované funkčné regióny, subregióny a ich centrá na základe dát o dochádzaní.  Oprávnené (vybrané) sú tie správne obvody, ktorých centrá sú zároveň súčasťou najmenej rozvinutých regiónov Slovenskej republiky podľa zoznamu ÚPSVaR a podľa zákona 336/2015 Z. z. o podpore najmenej rozvinutých okresov a o zmene a doplnení niektorých zákonov[[11]](#footnote-12). Pre potreby tejto výzvy sú oprávnené len obce uvedené v prílohe č. 3a Výzvy – **Územné vymedzenie oprávnenosti žiadateľov** (záložka Zoznam obcí). |
| **Spôsob preukázania podmienky zo strany žiadateľa** |
| * **Žiadateľ preukazuje** splnenie tejto PPPM: * **prostredníctvom formulára ŽoPPM v kroku 5/10 „Identifikácia žiadateľa“** a súčasne prostredníctvom **uznesení mestských / obecných zastupiteľstiev o schválení Zmluvy o zriadení spoločného obecného úradu nadpolovičnou väčšinou všetkých poslancov mestských / obecných zastupiteľstiev jednotlivých obcí**; * prostredníctvom **Zmluvy o zriadení spoločného obecného úradu**, ktorá je podpísaná všetkými zástupcami zúčastnených obcí a súčasne táto Zmluva obsahuje **minimálne článok II. Predmet činnosti spoločného obecného úradu** vzoru Zmluvy o zriadení spoločného obecného úradu (príloha č. 5 Výzvy). |
| **Spôsob overenia podmienky zo strany vykonávateľa** |
| * **Vykonávateľ overuje** splnenie tejto PPPM: * v zmysle prílohy č. 3a Výzvy – **Územné vymedzenie oprávnenosti žiadateľov** (záložka **Optimálne správne obvody** / resp. záložka **Zoznam obcí**) a * predloženej **Zmluvy o zriadení spoločného obecného úradu** podpísanej štatutármi obcí, ktoré sú účastníkmi tejto Zmluvy a súčasne v zmysle **uznesení mestských / obecných zastupiteľstiev o** **schválení Zmluvy** **o zriadení spoločného obecného úradu** **nadpolovičnou väčšinou všetkých poslancov** **mestských / obecných zastupiteľstiev obcí**, ktoré sú účastníkmi tejto zmluvy[[12]](#footnote-13). Zmluva obsahuje **minimálne článok II. Predmet činnosti spoločného obecného úradu** vzoru Zmluvy o zriadení spoločného obecného úradu (príloha č. 5 Výzvy). |
| 1. **Podmienka bezúhonnosti žiadateľa** |
| **Žiadateľ, štatutárny orgán žiadateľa ani iná osoba konajúca v mene žiadateľa** **nemôžu byť v čase podania žiadosti ani počas trvania zmluvného vzťahu s vykonávateľom právoplatne odsúdení za niektorý z nasledujúcich trestných činov**: trestný čin subvenčného podvodu, trestný čin poškodzovania finančných záujmov Európskej únie, trestný čin machinácií pri verejnom obstarávaní a verejnej dražbe, trestný čin prijímania úplatku, trestný čin podplácania, trestný čin nepriamej korupcie alebo trestný čin prijatia a poskytnutia nenáležitej výhody[[13]](#footnote-14), trestný čin legalizácie výnosu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania a podporovania teroristickej skupiny, niektorý z trestných činov daňových. V prípade, ak osobou oprávnenou konať v mene žiadateľa je právnická osoba, vzťahuje sa táto podmienka PPPM aj na štatutárny orgán tejto právnickej osoby, resp. všetkých členov tohto štatutárneho orgánu.  **Upozorňujeme žiadateľov**, že ak do uzavretia zmluvy o poskytnutí prostriedkov mechanizmu dôjde k zmene štatutárneho orgánu, resp. člena štatutárneho orgánu, alebo k zmene, či k doplneniu inej osoby konajúcej v mene žiadateľa, žiadateľ je povinný zaslať Vykonávateľovi oznámenie o takejto zmene spolu s príslušnými dokladmi preukazujúcimi bezúhonnosť podľa tejto podmienky.  **Žiadateľ, ktorým je právnická osoba, nemôže mať v čase od podania žiadosti do nadobudnutia účinnosti zmluvy o poskytnutí prostriedkov mechanizmu právoplatným rozsudkom uložený niektorý z nasledujúcich trestov**: trest zrušenia právnickej osoby, trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov Európskej únie alebo trest zákazu účasti vo verejnom obstarávaní. |
| **Spôsob preukázania podmienky zo strany žiadateľa** |
| * **Žiadateľ preukazuje** splnenie tejto PPPM**:**  1. v zmysle **údajov na** **vyžiadanie výpisu z registra trestov** štatutárneho orgánu (za všetkých štatutárov) žiadateľa, kontaktnej osoby pre projekt, resp. výpisu z registra trestov za splnomocnenú osobu (nie starší ako 30 kalendárnych dní ku dňu predloženia žiadosti) **ako príloha č. 2 ŽoPPM**; 2. na základe **čestného vyhlásenia**, že štatutárny orgán ani splnomocnená osoba žiadateľa nebola právoplatne odsúdená za trestný čin subvenčného podvodu, trestný čin poškodzovania finančných záujmov Európskej únie, trestný čin machinácií pri verejnom obstarávaní a verejnej dražbe, trestný čin prijímania úplatku, trestný čin podplácania, trestný čin nepriamej korupcie alebo trestný čin prijatia a poskytnutia nenáležitej výhody, trestný čin legalizácie výnosu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania a podporovania teroristickej skupiny, niektorý z trestných činov daňových,ktoré je súčasťou **ŽoPPM**. |
| **Spôsob overenia podmienky zo strany vykonávateľa** |
| * **Vykonávateľ overuje** pri predložení ŽoPPM:   1. v zmysle údajov na **vyžiadanie výpisu z registra trestov** štatutárneho orgánu (za všetkých štatutárov) žiadateľa, kontaktnej osoby pre projekt, resp. predloženého **čestného vyhlásenia**, že štatutárny orgán ani splnomocnená osoba žiadateľa nebola právoplatne odsúdená za trestný čin subvenčného podvodu, trestný čin poškodzovania finančných záujmov Európskej únie, trestný čin machinácií pri verejnom obstarávaní a verejnej dražbe, trestný čin prijímania úplatku, trestný čin podplácania, trestný čin nepriamej korupcie alebo trestný čin prijatia a poskytnutia nenáležitej výhody, trestný čin legalizácie výnosu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania a podporovania teroristickej skupiny, niektorý z trestných činov daňových, **ktoré je súčasťou ŽoPPM**.  2. **informačné systémy verejnej správy** (<https://eslužby.genpro.gov.sk/zoznam-odsudenych-pravnickych-osob>), resp. (<https://oversi.gov.sk>). |
| 1. **Podmienka neporušenia zákazu nelegálnej práce a nelegálneho zamestnávania žiadateľom** |
| Žiadateľ ani žiadna z obcí, ktoré tvoria zmluvné strany v zmluve o zriadení spoločného obecného úradu za účelom vytvorenia Centra zdieľaných služieb **nesmú porušiť zákaz nelegálnej práce a nelegálneho zamestnávania** podľa Zákona č. 82/2005 Z. z. o nelegálnej práci a nelegálnom zamestnávaní za obdobie 3 rokov predchádzajúcich podaniu ŽoPPM. |
| **Spôsob preukázania podmienky zo strany žiadateľa** |
| * **Žiadateľ preukazuje** splnenie tejto PPPM na základe **čestného vyhlásenia, že obce, ktoré tvoria zmluvné strany v zmluve o zriadení spoločného obecného úradu neporušili zákaz nelegálnej práce a nelegálneho zamestnávania** podľa Zákona č. 82/2005 Z. z. o nelegálnej práci a nelegálnom zamestnávaní za obdobie 3 rokov predchádzajúcich podaniu ŽoPPM, ktoré je súčasťou ŽoPPM. |
| **Spôsob overenia podmienky zo strany vykonávateľa** |
| * **Vykonávateľ overí** splnenie predmetnej PPPM na základe:  1. **Pri predložení ŽoPPM** v zmysle na základe čestného vyhlásenia, **že obce združené v spoločnom obecnom úrade neporušili zákaz nelegálnej práce a nelegálneho zamestnávania** podľa Zákona č. 82/2005 Z. z. o nelegálnej práci a nelegálnom zamestnávaní za obdobie 3 rokov predchádzajúcich podaniu ŽoPPM; 2. **V zozname fyzických osôb a právnických osôb, ktoré porušili zákaz nelegálneho zamestnávania** vedenom Národným inšpektorátom práce verejne dostupnom v elektronickej podobe na stránke: <https://reg.ip.gov.sk/register>. |
| 1. **Podmienka vysporiadania finančných vzťahov so štátnym rozpočtom[[14]](#footnote-15)** |
| Z prostriedkov Mechanizmu **nemôžu byť podporené projekty** **takých žiadateľov** a obcí združených v spoločnom obecnom úrade, **ktorí nemajú vysporiadané vzťahy so štátnym rozpočtom**. |
| **Spôsob preukázania podmienky zo strany žiadateľa** |
| * **Žiadateľ preukazuje** splnenie tejto PPPM na základe **čestného vyhlásenia, že obce združené v spoločnom obecnom úrade majú vysporiadané finančné vzťahy so štátnym rozpočtom**, ktoré je súčasťou ŽoPPM. |
| **Spôsob overenia podmienky zo strany vykonávateľa** |
| * **Vykonávateľ overí** prostredníctvom komunikácie s Ministerstvom financií SR. |
| 1. **Podmienka vysporiadania majetkovo – právnych vzťahov** |
| **Nehnuteľnosti** (pozemky a stavby) **a hnuteľné veci, prostredníctvom ktorých dochádza k realizácii projektu, musia byť vo vlastníctve žiadateľa.** Túto podmienku poskytnutia príspevku Mechanizmu musí žiadateľ spĺňať počas realizácie projektu a zároveň počas obdobia udržateľnosti projektu. |
| **Spôsob preukázania podmienky zo strany žiadateľa** |
| * **Žiadateľ** **predloží** kópiu z katastrálnej mapy k nehnuteľnostiam, na ktorých má byť realizovaný projekt nie staršiu ako 3 mesiace a kópiu listu vlastníctva. |
| **Spôsob preukázania podmienky zo strany žiadateľa** |
| * **Vykonávateľ overí** vlastníctvo pozemku a budovy (obecného úradu alebo inej) na ňom umiestnenej, v ktorej bude realizovaný projekt centra zdieľaných služieb na základe údajov zaevidovaných v katastri (www.mapka.gku.sk) v zmysle parcelných čísiel uvedených na liste vlastníctva. |
| 1. **Podmienka, že žiadateľ nie je evidovaný v EDES** |
| S cieľom chrániť finančné záujmy EÚ nebudú z prostriedkov mechanizmu podporené projekty žiadateľa a jeho partnerov, ktorí sú **evidovaní v Systéme včasného odhaľovania rizika a vylúčenia (EDES)**, ako vylúčené osoby alebo subjekty. |
| **Spôsob preukázania podmienky zo strany žiadateľa** |
| * **Žiadateľ preukazuje** splnenie tejto PPPM na základe **čestného vyhlásenia, že obce združené v spoločnom obecnom úrade nie sú evidované v Systéme včasného odhaľovania rizika a vylúčenia (EDES),** ako vylúčené osoby alebo subjekty, ktoré je súčasťou ŽoPPM. |
| **Spôsob overenia podmienky zo strany vykonávateľa** |
| * **Vykonávateľ overí**:  1. Pri predložení ŽoPPM v zmysle na základe čestného vyhlásenia, **že obce združené v spoločnom obecnom úrade nie sú evidované v Systéme včasného odhaľovania rizika a vylúčenia (EDES),** ako vylúčené osoby alebo subjekty 2. **prostredníctvom databázy** Systému včasného odhaľovania rizika a vylúčenia (**EDES**). |
| 1. **Podmienky týkajúce sa štátnej pomoci** |
| Oprávnené aktivity tak, ako sú stanovené touto výzvou sú zamerané aj na rekonštrukcie priestorov v **budovách využívaných na nehospodárske činnosti alebo na zmiešané využitie**. Podpora oprávnených aktivít v zmysle tejto výzvy nie je **poskytovaním štátnej pomoci**.  V prípade **zmiešaného využitia**, keď sa budova využíva **takmer výlučne na nehospodársku činnosť[[15]](#footnote-16)** prijímateľa, poskytnutie financovania podľa tejto Výzvy môže patriť mimo rozsah pôsobnosti pravidiel štátnej pomoci za predpokladu, že **hospodárske využitie je čisto sprievodnou činnosťou**, teda činnosťou, ktorá je priamo spojená s prevádzkou infraštruktúry a je pre ňu nevyhnutná alebo je neoddeliteľne spojená s jej hlavným nehospodárskym využitím[[16]](#footnote-17). Za takýto sa považuje prípad, keď hospodárske činnosti spotrebúvajú tie isté vstupy ako základné nehospodárske činnosti, napríklad materiál, vybavenie, prácu alebo fixný kapitál. **Subjekt (konečný užívateľ výhod), ktorý prevádzkuje hospodárske aktivity v objekte je povinný platiť trhové ceny / nájom.**  **V prípadoch využitia budovy na hospodársku činnosť mimo definície zmiešaného využitia a / alebo prekročenia 20 % využitia kapacity infraštruktúry na sprievodné hospodárske účely (pravidlo 20 %) v rámci definície zmiešaného využitia infraštruktúry sa priznanie prostriedkov mechanizmu podľa tejto Výzvy vzťahuje len na pomernú časť, ktorá nie je využívaná na hospodárske činnosti.**  Údaje o percentuálnom využití kapacity infraštruktúry na sprievodnú hospodársku činnosť / hospodársku činnosť mimo zmiešaného využitia sa bude kontrolovať do uplynutia doby udržateľnosti Projektu upravenej v Zmluve o PPM. Prípadná zmena vyššie uvedeného využitia budovy počas obdobia definovaného v predchádzajúcej vete môže mať právne dôsledky vo vzťahu k Prijímateľovi v súlade so Zmluvou o PPM.  **Počas realizácie projektu** bude vykonávateľ na základe podkladov od prijímateľa, počas rozhodného obdobia na pravidelnej ročnej báze za každé uplynulé vykazované obdobie overovať, že na úrovni prijímateľa sú v rámci projektu alebo v súvislosti s projektom preukázateľne splnené všetky podmienky z oblasti štátnej pomoci a že na úrovni prijímateľa dochádza len k vedľajšej hospodárskej činnosti pri dodržaní pravidla 20 %, v dôsledku čoho je naďalej možné projekt financovať mimo režimu štátnej pomoci.  V prípade tohto projektu je potrebné preukazovať nehospodárske využitie infraštruktúry aj počas celého obdobia udržateľnosti projektu, resp. počas celej životnosti dlhodobého investičného majetku spadajúceho do kapacity príslušného subjektu, a to v nadväznosti na dĺžku odpisovania.  Prijímateľ bude povinný vrátiť príslušnú sumu poskytnutých prostriedkov v rámci mechanizmu spätného vymáhania, ktorá zodpovedá celému podielu verejného financovania pre podporu hospodárskej činnosti vo vykazovanom období. V rámci mechanizmu spätného vymáhania sa výška prostriedkov mechanizmu, ktorá bola vyplatená prijímateľovi v rámci projektu, rozdelí do jednotlivých rokov stanoveného rozhodného obdobia, a to na základe celkovej výšky ročných odpisov nadobudnutého investičného majetku. K takto určenej sume sa následne pripočíta úrok, ktorého výška v príslušnom roku, v ktorom došlo k prekročeniu kapacity príslušného subjektu sa určí na základe sadzby pre výpočet úrokov pre vymáhanie štátnej pomoci, tak ako je každoročne stanovená zo strany EK. Základná sadzba je zverejnená na webovom sídle. Koordinátora štátnej pomoci[[17]](#footnote-18).  Ak žiadateľ nezachová charakter Projektu, ktorý svojimi aktivitami nepredstavuje štátnu pomoc, nesie za svoje konanie plnú právnu zodpovednosť v súvislosti s porušením pravidiel týkajúcich sa štátnej pomoci. Žiadateľ zároveň berie na vedomie, že rovnaké právne následky nastanú aj v prípade, ak v rámci jeho Projektu dôjde k poskytnutiu, tzv. nepriamej štátnej pomoci[[18]](#footnote-19) alebo k poskytnutiu inej formy výhody, ktorá na základe Zmluvy o fungovaní EÚ znamená porušenie pravidiel týkajúcich sa štátnej pomoci. Žiadateľ si je zároveň vedomý, že štátnou pomocou sa v tejto súvislosti rozumie každá pomoc v akejkoľvek forme, ktorú poskytuje Vykonávateľ na hospodárske činnosti alebo v súvislosti s nimi priamo alebo nepriamo z prostriedkov štátneho rozpočtu, zo svojho rozpočtu alebo z vlastných zdrojov podniku, pričom nezáleží na právnej forme Žiadateľa ani spôsobe financovania Projektu. |
| **Spôsob preukázania podmienky zo strany žiadateľa** |
| * **Žiadateľ preukazuje** splnenie tejto PPPM na základe **čestného vyhlásenia, že obce združené v spoločnom obecnom úrade neporušili pravidlá týkajúce sa štátnej pomoci definované vo výzve a nedôjde k poskytnutiu, tzv. nepriamej štátnej pomoci** alebo poskytnutiu inej formy výhody, ktorá na základe Zmluvy o fungovaní EÚ znamená porušenie pravidiel týkajúcich sa štátnej pomoci, ktoré je súčasťou ŽoPPM. * **Prostredníctvom vyplnenej prílohy č. 5 k ŽoPPM Deklarácia využívania verejnej budovy na hospodársku činnosť v %** (uvedená ako príloha č. 7 Výzvy.) |
| **Spôsob overenia podmienky zo strany vykonávateľa** |
| * **Vykonávateľ** overuje splnenie tejto PPPM v dvoch fázach:  1. Pri predložení ŽoPPM v zmysle na základe čestného vyhlásenia, že **obce združené v spoločnom obecnom úrade neporušili pravidlá týkajúce sa štátnej pomoci definované vo výzve a nedôjde k poskytnutiu, tzv. nepriamej štátnej pomoci** alebo poskytnutiu inej formy výhody, ktorá na základe Zmluvy o fungovaní EÚ znamená porušenie pravidiel týkajúcich sa štátnej pomoci; 2. **Pri predložení ŽoPPM** prostredníctvom vyplnenej **prílohy č. 5 k ŽoPPM Deklarácia využívania verejnej budovy na hospodársku činnosť v %** (uvedená ako príloha č. 7 Výzvy.). **Prekročenie hranice 20 % znamená nesplnenie predmetnej podmienky zo strany žiadateľa.**   **V procese realizácie projektu[[19]](#footnote-20)** až do ukončenia obdobia udržateľnosti sa bude predmetné **pravidelne** – **vždy za predchádzajúci kalendárny rok** overovať **prostredníctvom predkladania Deklarácie využívania verejnej budovy na hospodársku činnosť v %**. V prípade prekročenia hranice 20 % bude v rámci spätného vymáhania výška prostriedkov mechanizmu vyplatená prijímateľovi v rámci projektu rozdelená do jednotlivých rokov stanoveného rozhodného obdobia, a to na základe celkovej výšky ročných odpisov nadobudnutého investičného majetku. K takto určenej sume sa následne pripočíta úrok, ktorého výška v príslušnom roku, v ktorom došlo k prekročeniu kapacity príslušného subjektu sa určí na základe sadzby pre výpočet úrokov pre vymáhanie štátnej pomoci, tak ako je každoročne stanovená zo strany EK. Základná sadzba je zverejnená na webovom sídle Koordinátora štátnej pomoci[[20]](#footnote-21).   1. Celkové oprávnené náklady projektu znížené o celkové %-to využitia verejnej budovy na hospodársku činnosť; 2. V procese realizácie projektu formou **administratívnej finančnej kontroly a / alebo finančnej kontroly na mieste** pri **predloženej žiadosti o platbu so zameraním na oblasť štátnej pomoci**. |
| 1. **Podmienka oprávnenosti aktivít projektu** |
| **Oprávnenými aktivitami projektu** sú činnosti súvisiace so zriadením centier zdieľaných služieb, predovšetkým s:   * Rekonštrukciou a modernizáciou vnútorných priestorov obecných budov vo vlastníctve žiadateľa, v ktorých sa budú poskytovať služby zriadených centier zdieľaných služieb; * nákupom interiérového vybavenia, výpočtovej a telekomunikačnej techniky, prístrojov, zariadení, techniky a náradia; * nákupom softvéru a licencií; * nákupom všeobecného materiálu potrebného pre výkon kancelárskej práce; |
| **Spôsob preukázania podmienky zo strany žiadateľa** |
| 1. **Žiadateľ** preukazuje splnenie tejto PPPM v zmysle **ŽoPPM**, krok 3/10 „**Aktivity projektu, ktoré je potrebné vykonať pre vytvorenie Centra zdieľaných služieb“** a časť II. **Členenie výdavkov projektu** v štruktúre ekonomickej klasifikácie rozpočtovej klasifikácie na základe **prílohy č. 1. ŽoPPM Výpočet žiadanej sumy prostriedkov mechanizmu**;  * **Opis projektu** zriadenia Centra zdieľaných služieb obsahuje minimálne náležitosti v rozsahu: * ***Front office (klientske centrum):*** * *klientsky priestor (miestnosť pre vybavovanie stránok), ktorý obsahuje vyvolávací / objednávkový systém, t. j. set pre minimálne 1 priečinok (s možnosťou reportovania agendy, ktorú zvolil klient, čakacie doby, objednávky termínov, počet obslúžených klientov za jednotlivé agendy, ktoré vykonáva Centrum zdieľaných služieb - pre potreby monitorovania projektu,* * *priestor pre čakajúcich klientov (stoličky),* * *výpočtová technika pre pracovníkov, ktorí vybavujú stránky,* * *sociálne zariadenie pre klientov úradu (v prípade, že neboli rekonštruované za posledných 5 rokov, pred podaním ŽoPPM);* * ***Back office (zázemie úradu):*** * *kancelársky priestor (pre zamestnancov obsluhujúcich centrum zdieľaných služieb), vybavený kancelárskym zariadením a výpočtovou technikou,* * *sociálne zariadenia pre zamestnancov úradu (v prípade, že neboli rekonštruované za posledných 5 rokov pred podaním ŽoPPM).* |
| **Spôsob overenia podmienky zo strany vykonávateľa** |
| * **Vykonávateľ** overuje oprávnenosť aktivít v dvoch fázach:  1. V zmysle **ŽoPPM**, krok 3/10 „**Aktivity projektu, ktoré je potrebné vykonať pre vytvorenie Centra zdieľaných služieb“** a časť II. **Členenie výdavkov projektu** v štruktúre ekonomickej klasifikácie rozpočtovej klasifikácie na základe **prílohy č. 1. ŽoPPM Výpočet žiadanej sumy prostriedkov mechanizmu**; 2. V procese realizácie projekt formou **administratívnej finančnej kontroly a / alebo finančnej kontroly na mieste** pri **predloženej žiadosti o platbu** a podpornej dokumentácie k žiadosti o platbu (dokumentácia z VO, účtovné doklady). |
| 1. **Podmienka vecnej a časovej oprávnenosti výdavkov** |
| **Podmienky vecnej oprávnenosti:**  **Oprávnenými výdavkami sú** výdavky vynaložené na účel poskytnutia prostriedkov mechanizmu, to zn. na **aktivity a činnosti súvisiace so zriadením Centier zdieľaných služieb** v nasledujúcom členení podľa uplatnenia **ekonomickej klasifikácie rozpočtovej klasifikácie**:  **Front office (klientská zóna)**  ***-* 633 Materiál**, najmä:  **- 633 001 Interiérové vybavenie***– na zabezpečenie pracovných podmienok pre zamestnancov a osôb vykonávajúcich administratívu a riadenie v súvislosti s činnosťou centra zdieľaných služieb pri kontakte s klientami (zahŕňa nákup vybavenia, napr. nábytku - stoličky, písacie stoly, skrine, kontajnery na kancelárske vybavenie a pod.),*  ***-* 633 002 Výpočtová technika***– výpočtová technika na zabezpečenie činností súvisiacich s administratívou a riadením centra zdieľaných služieb pri kontakte s klientami (zahŕňa nákup techniky - PC, tlačiareň a pod.),*  ***-* 633 003 Telekomunikačná technika***- na zabezpečenie činností súvisiacich s administratívou a riadením centra zdieľaných služieb pri kontakte s klientami,*  ***- 633 004* Prevádzkové stroje, prístroje, zariadenie, technika a náradie***-**zahŕňa aj* objednávkový systém pre klientov centra zdieľaných služieb (napr. set pre 6 prepážok),  ***- 633 005* Špeciálne stroje, prístroje, zariadenie, technika a náradie***– zahŕňa technické prostriedky na zhotovenie, úpravu a kontrolu osobných dokladov,*  ***- 633 006* Všeobecný materiál***– všeobecný materiál nevyhnutný pre výkon práce (napr. kancelársky papier, tonery, taktiež informačné tabule, štátne symboly, vlajky a pod. a zároveň aj pre zabezpečenie informovanosti, komunikácie a viditeľnosti v zmysle Zmluvy o PPM.),*  **- 633 009 Knihy, časopisy, noviny, učebnice, učebné pomôcky a kompenzačné pomôcky** *– slúžiaci pre prácu zamestnancov a osôb vykonávajúcich administratívu a riadenie v súvislosti s činnosťou centra zdieľaných služieb (napr. odborné publikácie, Zbierky zákonov, vestníky, normy – aj v elektronickej podobe, t. j. na externých nosičoch dát, napr. CD, USB nosiči, externom disku a pod.),*  ***- 633 013* Softvér a licencie***- nevyhnutný softvér a súvisiace licencie pre činnosť pracovníkov centra zdieľaných služieb pri kontakte s klientami (zahŕňa integračné a inštalačné práce pre softvérové vybavenie),*  ***-* 717 Realizácia stavieb a ich technického zhodnotenia**, najmä:  ***-* 717 002 Rekonštrukcia a modernizácia***– zahŕňa rekonštrukciu priestorov klientskej zóny úradu – oprava stien, obkladov, výmena podlahových materiálov, výmena elektrických rozvodov a osvetlenia, vymaľovanie, rekonštrukcia sociálnych zariadení),*  **- 718 Rekonštrukcia a modernizácia strojov a zariadení** na rekonštrukciu strojov a zariadení, ktoré nie sú súčasťou stavby (v zmysle vyššie uvedených).  **Back office (zázemie úradu)**  **- 633 Materiál**, najmä:  **- 633 001 Interiérové vybavenie***– na zabezpečenie pracovných podmienok pre zamestnancov a osôb vykonávajúcich administratívu a riadenie v súvislosti s činnosťou centra zdieľaných služieb v zázemí úradu (zahŕňa nákup vybavenia, napr. nábytku - stoličky, písacie stoly, skrine, kontajnery na kancelárske vybavenie a pod.),*  **- 633 002 Výpočtová technika***– výpočtová technika na zabezpečenie činností súvisiacich s administratívou a riadením centra zdieľaných služieb v zázemí úradu (zahŕňa nákup techniky - PC, tlačiareň a pod.),*  ***-* 633 003 Telekomunikačná technika***-**na zabezpečenie činností súvisiacich s administratívou a riadením centra zdieľaných služieb v zázemí úradu,*  ***-* 633 004 Prevádzkové stroje, prístroje, zariadenie, technika a náradie** *-**na zabezpečenie činností súvisiacich s administratívou a riadením centra zdieľaných služieb v zázemí úradu,*  ***-* 633 006 Všeobecný materiál***- všeobecný materiál nevyhnutný pre výkon práce v zázemí úradu (napr. kancelársky papier, tonery, taktiež informačné tabule, štátne symboly, vlajky, ale aj čistiace prostriedky, hygienický, dezinfekčný materiál a pod.),*  **- 633 013 Softvér a licencie***- nevyhnutný softvér a súvisiace licencie pre činnosť pracovníkov centra zdieľaných služieb v zázemí úradu (zahŕňa integračné a inštalačné práce pre softvérové vybavenie),*  ***-* 717 Realizácia stavieb a ich technického zhodnotenia**, najmä:  ***-* 717 002 Rekonštrukcia a modernizácia***– zahŕňa rekonštrukciu priestorov zázemia úradu – oprava stien, obkladov, výmena podlahových materiálov, výmena elektrických rozvodov a osvetlenia, vymaľovanie, rekonštrukcia sociálnych zariadení),*  **- 718 Rekonštrukcia a modernizácia strojov a zariadení** na rekonštrukciu strojov a zariadení, ktoré nie sú súčasťou stavby (v zmysle vyššie uvedených).  **Výdavky na riadenie projektu:**  Obsahuje výdavky na riadenie projektu a podporné aktivity súvisiace s riadením projektu (interné[[21]](#footnote-22) / externé[[22]](#footnote-23)), ktoré predstavujú maximálne 3 % z celkových oprávnených nákladov projektu.   * **610 Mzdy, platy, služobné príjmy a ostatné osobné vyrovnania,** * **620 Poistné a príspevok do poisťovní,** * **630 Tovary a služby,** * **637 Služby,** najmä: * **637 004 – Všeobecné služby** * **637 027 – Odmeny zamestnancov mimopracovného pomeru**   **Neoprávnenými výdavkami projektu sú:**  - výdavky, ktoré vznikli a boli uhradené pred 01.02.2020 (t. j. poskytnutie finančných prostriedkov mechanizmu v rámci tejto výzvy sa vzťahuje výlučne na tovary a služby dodané najskôr 1. februára 2020);  - výdavky nesúvisiace s realizáciou projektu;  - mzdové výdavky a výdavky súvisiace s odmeňovaním (okrem výdavkov súvisiacich s riadením projektu);  - výdavky spojené so vzdelávaním zamestnancov;  - DPH s výnimkou prípadov, kedy nie je odpočítateľná v zmysle vnútroštátnych predpisov;  - nákup pozemkov;  - úhrada záväzkov z predchádzajúceho obdobia;  - úhrada výdavkov, ktoré neboli zrealizované počas platnosti zmluvy;  - splácanie úverov, pôžičiek a úrokov z poskytnutých úverov a prijatých pôžičiek;  - úhrada výdavkov, ktoré nie sú v súlade s účelom zriadenia a činnosti centier zdieľaných služieb;  - rutinná a štandardná údržba a režijné výdavky;  - výdavky spojené s darmi.  **Podmienky časovej oprávnenosti:**  Oprávnené sú výdavky žiadateľa realizované v období **od 01.02.2020 do 31.12.2024**. |
| **Spôsob preukázania podmienky zo strany žiadateľa** |
| * **Žiadateľ** preukazuje splnenie tejto PPPM v zmysle **prílohy č. 1. ŽoPPM Výpočet žiadanej sumy prostriedkov mechanizmu**, časť II. Členenie výdavkov projektu v štruktúre ekonomickej klasifikácie rozpočtovej klasifikácie a na základe **prílohy č 4. ŽoPPM** – **Podporná dokumentácia k oprávnenosti výdavkov projektu** (rozpočet projektu obsahuje položky zodpovedajúce rozsahu minimálnych náležitostí Opisu projektu zriadenia Centra zdieľaných služieb). |
| **Spôsob overenia podmienky zo strany vykonávateľa** |
| * **Vykonávateľ overuje oprávnenosť výdavkov v dvoch fázach:**  1. **Pri predložení** ŽoPPM v zmysle **prílohy č. 1. ŽoPPM Výpočet žiadanej sumy prostriedkov mechanizmu**, časť II. Členenie výdavkov projektu v štruktúre ekonomickej klasifikácie rozpočtovej klasifikácie a na základe **prílohy č. 4. ŽoPPM** - **Podporná dokumentácia k oprávnenosti výdavkov projektu**; 2. V procese realizácie projektu formou **administratívnej finančnej kontroly a / alebo finančnej kontroly na mieste** pri **predloženej žiadosti o platbu** a podpornej dokumentácie k žiadosti o platbu (dokumentácia z verejného obstarávania / obstarávania, účtovné doklady a pod.).   Žiadateľ stanoví výšku výdavkov na realizáciu projektu v rámci **prílohy č. 1. ŽoPPM Výpočet žiadanej sumy prostriedkov mechanizmu**, časť II. Členenie výdavkov projektu v štruktúre ekonomickej klasifikácie rozpočtovej klasifikácie **na základe trhových (reálnych) cien**, a to napr. prostredníctvom prieskumu trhu, obchodnej verejnej súťaže[[23]](#footnote-24) alebo odborného posudku[[24]](#footnote-25) odborným znalcom, rozpočtu vypracovaného oprávnenou osobou[[25]](#footnote-26), resp. výkazu výmer oceneného oprávnenou osobou[[26]](#footnote-27). |
| 1. **Podmienka zamedzenia dvojitého financovania** |
| Oprávnené výdavky nemôžu byť predmetom dvojitého financovania. Prostriedky mechanizmu nemožno poskytnúť prijímateľovi, ktorý prijíma dotáciu, príspevok, grant alebo inú formu pomoci na financovanie tých istých výdavkov a ktorá by predstavovala **dvojité / duplicitné financovanie** podľa § 13 ods. 3 zákona o mechanizme. |
| **Spôsob preukázania podmienky zo strany žiadateľa** |
| * **Žiadateľ preukazuje** splnenie tejto PPPM na základe **čestného vyhlásenia** o zamedzení **dvojitého financovania**, ktoré je súčasťou **ŽoPPM**. |
| **Spôsob overenia podmienky zo strany vykonávateľa** |
| * **Vykonávateľ overuje** splnenie tejto PPPM **v dvoch fázach**:  1. na základe **údajov uvádzaných v ŽoPPM** (čestné vyhlásenie) v čase posúdenia ŽoPPM; 2. v procese realizácie projektu je táto skutočnosť overovaná pred vyplatením finančných prostriedkov mechanizmu **na základe analýzy údajov z informačných systémov** (informačný systém POO, ITMS2014+ a pod.) a **účtovných dokladov** predkladaných v rámci **administratívnej finančnej kontroly** žiadosti o platbu, resp. **finančnej kontroly na mieste**. |
| 1. **Podmienka udržateľnosti výsledkov projektu** |
| Prijímateľ je povinný **zachovať investíciu počas obdobia 5 rokov** odo dňa ukončenia realizácie aktivít projektu. Zachovanie investície znamená, že podstata investície, jej účel a dosiahnuté výsledky ostávajú zachované. |
| **Spôsob preukázania podmienky zo strany žiadateľa** |
| * Žiadateľ preukazuje splnenie tejto podmienky na základe **čestného vyhlásenia**, časť Čestné vyhlásenie žiadateľa v rámci ŽoPPM, že **investícia bude zachovaná počas obdobia 5 rokov** odo dňa ukončenia vecnej realizácie projektu. |
| **Spôsob overenia podmienky zo strany vykonávateľa** |
| * **Vykonávateľ overuje** splnenie tejto PPPM **v dvoch fázach**:  1. na základe **čestného vyhlásenia v rámci ŽoPPM** v čase posúdenia ŽoPPM; 2. **na základe následnej monitorovacej správy projektu**, kt. sa predkladá Vykonávateľovi po fyzickom a finančnom ukončení projektu, v období udržateľnosti **formou finančnej kontroly na mieste**. |
| 1. **Podmienka dosiahnutia minimálneho počtu bodov z bodovacích kritérií** |
| Predložená ŽoPPM musí pre jej kladné posúdenie dosiahnuť **minimálny počet 160 bodov**. Spôsob aplikácie bodovacích kritérií je uvedený v časti C. Bodovacie kritériá výberu ŽoPPM. |
| **Spôsob preukázania zo strany žiadateľa** |
| * **Žiadateľ preukazuje** na základe ŽoPPM a povinných príloh; |
| **Spôsob overenia zo strany vykonávateľa** |
| * **Vykonávateľ overuje** v zmysle ŽoPPM a povinných príloh;   Vykonávateľ v rámci procesu posudzovania ŽoPPM **zadá údaje za oprávneného žiadateľa** v zmysle predloženej Zmluvy o zriadení spoločného obecného úradu, ŽoPPM **a súčasne prílohy č. 3a Výzvy – Územné vymedzenie oprávnenosti žiadateľov** **do príslušných buniek v prílohe č. 3b Výzvy – Kritériá výberu** v zmysle vyššieuvedených kritérií **a zistí výsledný** súčet pridelených bodov. |
|  |
| 1. **BODOVACIE KRITÉRIÁ VÝBERU ŽIADOSTÍ O POSKYTNUTIE PROSTRIEDKOV MECHANIZMU** |
| **Na ŽoPPM, ktoré splnili podmienky poskytnutia príspevku Mechanizmu v zmysle časti B., budú aplikované bodovacie kritériá výberu žiadostí o poskytnutie prostriedkov mechanizmu.** Príloha č. 3b Výzvy **Kritériá výberu projektov**, slúži pre vykonávateľa[[27]](#footnote-28) pre overenie splnenie kritéria dosiahnutia minimálneho počtu bodov (160), potrebného pre kladné posúdenie ŽoPPM. V hárku „*municipality správne obvody*“ sú uvedení **oprávnení žiadatelia, t. j. obce** patriace do **optimálnych správnych obvodov**, vrátane centra optimálneho správneho obvodu.  Identifikácia optimálnych správnych obvodov a ich centier vychádza z geografického modelu pre určenie municipalít a funkčných regiónov SR. Centrá uvedených obvodov zároveň patria do najmenej rozvinutých regiónov (okresov) Slovenskej republiky podľa zoznamu ÚPSVaR a podľa zákona 336/2015 Z. z. o podpore najmenej rozvinutých okresov a o zmene a doplnení niektorých zákonov, pričom do úvahy sa berie každý okres v Zozname ÚPSVaR SR[[28]](#footnote-29) po 01.02.2020. **Oprávnených v zmysle tohto modelu je 1049 obcí patriacich do 38 optimálnych správnych obvodov.** Ku každému centru prislúcha jeho obvod podľa geografického modelu, pričom pre každého žiadateľa sa vo vzťahu ku kritériám výberu (aplikácii bodov) prihliada **iba na obce v jeho obvode**. **Žiadateľom (sídelnou obcou centra zdieľaných služieb) môže byť akákoľvek obec z optimálneho správneho obvodu, nielen centrum optimálneho správneho obvodu.** Obce nepatriace do optimálneho správneho obvodu môžu byť súčasťou centra zdieľaných služieb (takisto môžu byť súčasťou spoločného obecného úradu podľa prílohy č. 5 Výzvy), nemôžu však byť žiadateľom o prostriedky mechanizmu a pri prideľovaní bodov podľa prílohy č. 3b Výzvy sa na ne neprihliada.  Centrá a ich optimálne správne obvody boli navrhnuté v materiáli Funkčná regionalizácia Slovenska, ktorý bol pripravený odborníkmi z Prírodovedeckej fakulty UK a Geografického ústavu SAV pre Ministerstvo vnútra SR. Materiál vychádza z údajov o dennej dochádzke do zamestnania a miesta súčasného pobytu. Regionalizácia metodicky vychádza z medzinárodne akceptovaného regionalizačného algoritmu CURDS. Algoritmus predstavuje viacstupňovú agregačnú metódu, ktorá sa skladá z viacerých iteračných procedúr.  Vysvetlivky pre kompetencie sú v hárku "číselník kompetencií" prílohy č. 3b Výzvy a vychádzajú z publikácií ZMOS-u[[29]](#footnote-30). Označenie, že centrum zdieľaných služieb bude vykonávať danú kompetenciu, znamená, že bude pôsobiť na celom rozsahu úloh podľa číselníka kompetencií. *Napr. pre kompetenciu prenesený výkon v oblasti dopravy ide o rozsah činností (úloh) 415-439, ktoré sa nachádzajú v číselníku*.  V prípade vytvorenia centrálnej obstarávacej organizácie (stĺpec I *hárka na vypĺňanie*) a vytvorenia municipálnej analytickej jednotky (stĺpec J) je **zo strany žiadateľa potrebné spolu so ŽoPPM predložiť aj uzavretú Príkaznú zmluvu o zriadení Centrálnej obstarávacej inštitúcie** (viď príloha č. 6 Výzvy) **resp. Zmluvu o vytvorení Spoločnej analytickej jednotky**.  Body sú zo strany Vykonávateľa udeľované za podiel počtu zúčastnených obcí správneho obvodu na celkovom počte všetkých obcí optimálneho správneho obvodu a za podiel obslúženej populácie optimálneho správneho obvodu pre každú kompetenciu na celkovej populácii optimálneho správneho obvodu.  **Prenesený výkon štátnej správy a analytické kapacity majú vyššiu váhu, nakoľko sa na tieto kompetencie výzva prioritne zameriava.** Ide oprenesené kompetencie štátu, ktoré na obce štát preniesol zákonom. Gestorom týchto kompetencií je štát a v záujme štátu je, aby sa obce za účelom ich vykonávania združovali tak, aby sa dosiahla vyššia efektívnosť. **Každá kompetencia (oblasť) preneseného výkonu štátnej správy je ohodnotená rovnako maximálne 10 bodmi (v prípade zapojenia všetkých obcí optimálneho správneho obvodu), v takomto prípade získava každá kompetencia preneseného výkonu štátnej správy aj maximum 10 bodov za populáciu zapojených obcí (t. j. celkovo 20 bodov).**  **V prípade originálnych kompetencií je každá oblasť hodnotená 2 bodmi (v prípade zapojenia všetkých obcí optimálneho správneho obvodu), v takomto prípade získava každá kompetencia preneseného výkonu štátnej správy aj maximum 2 body za populáciu obyvateľov zapojených obcí (t. j. celkovo 4 body)**.  Body sa prideľujú za počet obcí združených v centre zdieľaných služieb a za počet ich obyvateľov. V oboch prípadoch ide o podiel na maximálnej možnej hodnote za optimálny správny obvod. Za prenesený výkon štátnej správy sa pridelí maximálne **80 bodov**, za vytvorenie centrálnej obstarávacej organizácie maximálne **20 bodov**, za vytvorenie analytickej jednotky (minimálne 1 FTE[[30]](#footnote-31)) maximálne **20 bodov** a za originálne kompetencie maximálne **48 bodov**. V prípade vytvorenia centrálnej obstarávacej organizácie, vytvorenia analytickej jednotky a získania maximálneho počtu bodov za prenesený výkon štátnej správy sa udelí prémia vo výške **50 bodov**. Prémia pre prípad, ak sídlo centra zdieľaných služieb a centrum optimálneho správneho obvodu je tá istá obec predstavuje **32 bodov**. **Body sú pripisované automaticky, pričom celkový počet bodov sa objaví v bunke D15, pričom maximálny počet je 250 bodov. Minimálny počet bodov, ktoré musí žiadateľ dosiahnuť pre úspešné posúdenie ŽoPPM je 160 bodov.** |
| Po ukončení procesu posudzovania vykonávateľ:   * **písomne oznámi žiadateľom, ktorí splnili / nesplnili podmienky poskytnutia prostriedkov mechanizmu túto skutočnosť** (do 5 pracovných dní od zaslania oznámenia o splnení podmienok poskytnutia prostriedkov mechanizmu, alebo do 5 pracovných dní od márneho uplynutia lehoty na predloženie námietok, alebo do 5 pracovných dní od zaslania rozhodnutia o námietkach). Uvedené oznámenie nezakladá nárok na poskytnutie prostriedkov mechanizmu. Pričom žiadateľ proti posúdeniu nesplnenia podmienok môže do 6 pracovných dní od doručenia oznámenia o nesplnení PPPM podať písomné námietky podľa § 17 zákona o mechanizme; * **priebežne zverejňuje zoznam žiadateľov podľa úspešnosti** (s informáciou PPPM splnené / PPPM nesplnené) na svojom webovom sídle, pričom bude pravidelne informovať aj o zostávajúcom objeme alokácie Výzvy; * **žiadateľom, ktorým oznámil splnenie podmienok poskytnutia prostriedkov mechanizmu** určených vo výzve bezodkladne zašle návrh zmluvy. Vykonávateľ si vyhradzuje právo na vytvorenie rezervného zoznamu ŽoPPM, ktorý bude použitý v prípade neúspešnej realizácie niektorého zo zazmluvnených projektov (na prípadné doplnenie cieľového počtu 22 projektov). |

|  |
| --- |
| 1. **INFORMÁCIE PRE ŽIADATEĽA** |
| **Komunikácia so žiadateľom** |
| **MV SR** v rámci procesu posudzovania žiadosti **bude** ako orgán verejnej moci v súlade so zákonom o e-Governmente[[31]](#footnote-32) **komunikovať so žiadateľmi elektronicky, prostredníctvom elektronickej schránky**. MV SR zasiela žiadateľovi dôležité písomnosti (napr. výzvu na doplnenie žiadosti, oznámenie o splnení/nesplnení PPPM) do vlastných rúk prostredníctvom elektronickej schránky žiadateľa, resp. prostredníctvom elektronickej schránky osoby splnomocnenej na celé konanie týkajúce sa posudzovania žiadosti, prípadne osoby splnomocnenej na doručovanie písomností v rámci posudzovania žiadosti. V prípade, ak elektronická schránka žiadateľa / splnomocnenej osoby nie je aktivovaná na doručovanie, doručenie písomností bude zabezpečené prostredníctvom služby Centrálne úradné doručovanie. Správca modulu elektronického doručovania zabezpečí vyhotovenie listinného rovnopisu dokumentu a doručí ho adresátovi v listinnej podobe prostredníctvom poštového podniku v súlade s § 31a zákona o e-Governmente. MV SR bude zároveň prostredníctvom e-mailu informovať o zaslaní výzvy na doplnenie žiadosti aj osobu, ktorú žiadateľ uviedol v kroku 5/10 „Identifikácia žiadateľa“ formulára ŽoPPM. V rámci elektronického doručovania dôležitej písomnosti do vlastných rúk prostredníctvom elektronickej schránky vykonávateľ uplatní fikciu doručenia, čo znamená, že obsah písomnosti sa sprístupní až po potvrdení doručenky. Úložná lehota bude 15 kalendárnych dní. Písomnosti sa budú považovať za doručené potvrdením doručenky (hodinou, minútou a sekundou uvedenými na elektronickej doručenke) alebo márnym uplynutím úložnej lehoty (15 kalendárnych dní odo dňa nasledujúceho po dni uloženia elektronickej správy), podľa toho, ktorá skutočnosť nastane skôr, a to aj vtedy, ak sa adresát o tom nedozvedel. V rámci doručovania dôležitej písomnosti prostredníctvom služby Centrálne úradné doručovanie bude vykonávateľ postupovať v súlade s platnými Poštovými podmienkami Slovenskej pošty, a. s., v zmysle ktorých je lehota na vyzdvihnutie zásielky v prípade neúspešného pokusu o jej doručenie stanovená na 18 kalendárnych dní. V prípade nevyzdvihnutia zásielky v stanovenej lehote bude vykonávateľ považovať dôležitú písomnosť, ktorú si adresát nevyzdvihne v odbernej lehote, za doručenú dňom jej vrátenia vykonávateľovi aj keď sa adresát o tom nedozvedel. |
| **Zmena a zrušenie výzvy** |
| V nevyhnutných prípadoch, kedy nie je možné posudzovať žiadosť na základe pôvodne vyhlásenej výzvy, alebo je zmena potrebná za účelom jej optimalizácie alebo jej zosúladenia s aktualizovanou riadiacou dokumentáciou alebo príslušnou legislatívou, je vykonávateľ oprávnený za podmienok stanovených v zákone o mechanizme výzvu zmeniť alebo zrušiť.  Podmienky, za ktorých je možné zverejnenú výzvu zmeniť alebo zrušiť sú uvedené v § 15 ods. 6 a 7 zákona o mechanizme. **Zmenu / zrušenie výzvy vykonávateľ zverejňuje prostredníctvom informácie o zmene / zrušení výzvy na webovom sídle** [**www.minv.sk/?plan-obnovy-a-odolnosti**](http://www.minv.sk/?plan-obnovy-a-odolnosti). Zmena výzvy / zrušenie výzvy je účinné v súlade s informáciou uvedenou v informácii o zmene / zrušení výzvy, najskôr však dňom jej zverejnenia na webovom sídle [www.minv.sk/?plan-obnovy-a-odolnosti](http://www.minv.sk/?plan-obnovy-a-odolnosti).  Do vykonania zmeny výzvy sa na výzvu vzťahujú PPPM a dokumenty, ktoré ich definujú (vrátane dokumentov, na ktoré výzva odkazuje), platné v čase vyhlásenia výzvy, resp. v súlade s poslednou zverejnenou zmenou výzvy. Žiadosť predloženú do dátumu zrušenia výzvy, ktorej posudzovanie vykonávateľ neukončil do dátumu zrušenia výzvy, vykonávateľ vráti žiadateľovi.  Žiadosť predloženú do dátumu zrušenia výzvy, ktorej posudzovanie vykonávateľ neukončil do dátumu zrušenia výzvy, vykonávateľ vráti žiadateľovi alebo žiadosť posúdi. Pravidlá pre zmenu výzvy sa rovnako aplikujú na prípad zmien v dokumentoch, na ktoré výzva odkazuje, ak takéto zmeny majú vplyv na možnosť poskytovať prostriedky mechanizmu.  **Oprava chýb v písaní, v počítaní alebo iných zrejmých nesprávností** (napr. vyplývajúce z potreby úpravy technických náležitostí vybraných vzorových formulárov príloh žiadosti alebo iných častí výzvy alebo dokumentov týkajúcich sa výzvy) **nepredstavujú zmenu výzvy** a o vykonaných opravách/úpravách vykonávateľ informuje žiadateľov zverejnením na webovom sídle [www.minv.sk/?plan-obnovy-a-odolnosti](http://www.minv.sk/?plan-obnovy-a-odolnosti) (vrátane prípadného zverejnenia dokumentu s odstránenou zrejmou nesprávnosťou).  **V prípade nesúladu webového znenia výzvy a plného znenia výzvy, je rozhodujúce plné znenie výzvy uvedené v prílohe webového / formulárového znenia výzvy.** |

|  |
| --- |
| 1. **PRÍLOHY** |
| **I. Zoznam príloh k výzve:** |
| 1. **Výpočet žiadanej sumy prostriedkov mechanizmu** (povinná príloha); |
| 1. **Údaje na vyžiadanie výpisu z registra trestov za štatutárny orgán**; |
| 1. **a) Územné vymedzenie oprávnenosti žiadateľov** (Optimálne správne obvody),   **b) Kritériá výberu projektov** (aplikácia bodovacích kritérií); |
| 1. **Vzor Zmluvy o poskytnutí prostriedkov mechanizmu** (vrátane prílohy č. 4.1 - Všeobecné zmluvné podmienky, prílohy č. 4.2 – Opis projektu a prílohy č. 4.3 – Protikorupčná doložka); |
| 1. **Vzor Zmluvy o zriadení spoločného obecného úradu**; |
| 1. **Vzor príkaznej Zmluvy o zriadení spoločnej obstarávacej inštitúcie**; |
| 1. **Deklarácia využívania verejnej budovy na hospodársku činnosť**. |
| **II. Sumár príloh k ŽoPPM[[32]](#footnote-33)** |
| **1. Výpočet žiadanej sumy prostriedkov mechanizmu** (povinná príloha); |
| **2. Údaje na vyžiadanie výpisu z registra trestov za štatutárny orgán, resp. výpis z registra trestov za splnomocnenú osobu** – nie starší ako 30 dní (povinná príloha); |
| **3. Úradne overené splnomocnenie alebo iný doklad preukazujúci oprávnenie osoby konať v mene žiadateľa** (ak relevantné / nepovinná príloha); |
| **4. Podporná dokumentácia k oprávnenosti výdavkov** (povinná príloha); |
| **5. Deklarácia využívania verejnej budovy na hospodársku činnosť** (povinná príloha); |
| **6. Zmluva o zriadení spoločného obecného úradu** (povinná príloha); |
| **7. Zmluva o zriadení spoločnej obstarávacej inštitúcie** (ak relevantné / nepovinná príloha); |
| **8. Príkazná Zmluva o zriadení spoločnej analytickej jednotky** (ak relevantné / nepovinná príloha). |

1. V prípade výzvy podľa § 15 zákona o mechanizme sa uvedie zákon o mechanizme. [↑](#footnote-ref-2)
2. Zoznam najmenej rozvinutých okresov je zverejnený na <https://www.upsvr.gov.sk/statistiky/zoznam-najmenej-rozvinutych-okresov.html?page_id=561733> [↑](#footnote-ref-3)
3. V zmysle metodického materiálu Koncepcia optimalizácie preneseného výkonu štátnej správy, vypracovaného Inštitútom správnych a bezpečnostných analýz, 2021 [↑](#footnote-ref-4)
4. Jednotlivé prílohy obsahujú komentáre uvedené „modrou“, kt. slúžia ako návod na vyplnenie príslušných formulárov a je potrebné ich po vyplnení formulárov vymazať. [↑](#footnote-ref-5)
5. Zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov. [↑](#footnote-ref-6)
6. Zákon č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov [↑](#footnote-ref-7)
7. Po zaevidovaní ŽoPPM v ISPO systém vygeneruje „**sumár žiadosti“**, ktorý predstavuje zjednodušenú verziu vyplneného formulára ŽoPPM vo formáte PDF, ktorá je vygenerovaná systémom ISPO na základe zaevidovania ŽoPPM. [↑](#footnote-ref-8)
8. Napr. výpis z registra trestov nesmie byť, v prípade osôb, ktoré sú občanmi SR, starší ako 30 kalendárnych dní ku dňu doručenia formulára žiadosti. [↑](#footnote-ref-9)
9. V zmysle Zákona č. 369/1990 Zb. o obecnom zriadení (ďalej aj „Zákon o obecnom zriadení“); [↑](#footnote-ref-10)
10. § 20a ods. 4 Zákona o obecnom zriadení [↑](#footnote-ref-11)
11. Zoznam najmenej rozvinutých okresov je zverejnený na <https://www.upsvr.gov.sk/statistiky/zoznam-najmenej-rozvinutych-okresov.html?page_id=561733>, ďalej aj ako „Zoznam ÚPSVaR“; [↑](#footnote-ref-12)
12. § 20a ods. 4 Zákona o obecnom zriadení [↑](#footnote-ref-13)
13. [§ 3 zákona č. 91/2016 Z. z.](https://www.slov-lex.sk/pravne-predpisy/SK/ZZ/2016/91/#paragraf-3) o trestnej zodpovednosti právnických osôb a o zmene a doplnení niektorých zákonov v znení neskorších predpisov. [↑](#footnote-ref-14)
14. Zákon č. 523/2004 Z. z. o rozpočtových pravidlách verejnej správy [↑](#footnote-ref-15)
15. Sprievodné hospodárske činnosti musia mať vzhľadom na kapacitu infraštruktúry obmedzený rozsah. Sprievodné hospodárske využitie infraštruktúry (v súlade s Oznámením Komisie o pojme štátna pomoc uvedenom v článku 107 ods. 1 Zmluvy o fungovaní Európskej únie) možno považovať za vedľajšie, ak kapacita vyčlenená každý rok na túto činnosť neprekračuje 20 % celkovej ročnej kapacity infraštruktúry. [↑](#footnote-ref-16)
16. Tzv. sprievodné hospodárske činnosti. [↑](#footnote-ref-17)
17. Bližšie bude stanovené v riadiacej dokumentácii k implementácii projektu (napr. Príručka pre prijímateľa) [↑](#footnote-ref-18)
18. Koncept nepriamej štátnej pomoci vyplýva z čl. 107 ods. 1 Zmluvy o fungovaní Európskej únie a je ustanovený rozsudkami Súdneho dvora EÚ. [↑](#footnote-ref-19)
19. Bližšie bude stanovené v riadiacej dokumentácii k implementácii projektu (napr. Príručka pre prijímateľa) [↑](#footnote-ref-20)
20. <https://www.antimon.gov.sk/diskontne-a-referencne-sadzby> [↑](#footnote-ref-21)
21. Interné riadenie projektu vykonáva projektový personál, ktorý tvoria výlučne zamestnanci Prijímateľa. [↑](#footnote-ref-22)
22. Externé riadenie projektu je vykonávané dodávateľským spôsobom. [↑](#footnote-ref-23)
23. V zmysle §281 Obchodného zákonníka [↑](#footnote-ref-24)
24. Vypracovaného znalcom zapísaným v zozname znalcov pre príslušný znalecký odbor alebo odvetvie / Znaleckou organizáciou / Znaleckým ústavom v zmysle zákona č. 382/2004 Z. z. o znalcoch, tlmočníkoch a prekladateľoch a o zmene a doplnení niektorých zákonov v znení neskorších predpisov. [↑](#footnote-ref-25)
25. V zmysle Zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov. [↑](#footnote-ref-26)
26. V zmysle Zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov. [↑](#footnote-ref-27)
27. V rámci prílohy č. 3b Kritériá výberu je možné zo strany žiadateľa predbežne v zmysle Zmluvy o zriadení SOÚ (zapojenie obcí a pokrytia SOÚ jednotlivými kompetenciami) overiť predbežný počet bodov pre dosiahnutie minimálneho počtu, ktoré musí žiadateľ dosiahnuť pre úspešné posúdenie ŽoPPM. [↑](#footnote-ref-28)
28. Celkovo 21 okresov. Dostupné online: <https://www.upsvr.gov.sk/statistiky/zoznam-najmenej-rozvinutych-okresov.html?page_id=561733> [↑](#footnote-ref-29)
29. <https://npmodmus.zmos.sk/download_file_f.php?id=1406364>, prehľad originálnych kompetencií je uvedený v prílohe č. 1, od str. 111 predmetného dokumentu

    <https://npmodmus.zmos.sk/download_file_f.php?id=1193191>, prehľad prenesených kompetencií obcí je uvedený od str. 112 predmetného dokumentu. [↑](#footnote-ref-30)
30. FTE = Full-time equivalent, ekvivalent jedného pracovníka na plný úväzok [↑](#footnote-ref-31)
31. Zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorý ch zákonov (zákon o e-Governmente) v znení neskorších predpisov [↑](#footnote-ref-32)
32. Žiadateľovi je umožnené upraviť číslovanie príloh k ŽoPPM v zmysle ich reálneho poradia v akom ich predkladá Vykonávateľovi. V prípade, že niektorá z nepovinných príloh v zmysle Výzvy nie je pre žiadateľa relevantná a nebude vykonávateľovi predložená, upraví následne číslovanie ostatných príloh. [↑](#footnote-ref-33)